runetrust/blame-folketinget-dk huggingface dataset:
Hans Kristian Skibby (DD), 2023-11-22:
Det er lige med at finde de rigtige papirer til det rigtige spørgsmål.
Vi går videre med et andet spørgsmål til skatteministeren, og det er, som følger: Hvad er ministerens holdning til de ændrede regler, som Toldstyrelsen med kort varsel har indført i Københavns Frihavn med det resultat, at flere speditørvirksomheder må lukke, herunder en virksomhed, der uden bemærkninger har drevet virksomhed i Frihavnen siden 1972, og hvordan vil ministeren betegne processen fra Toldstyrelsen, der er foregået uden en ordentlig inddragelse af de lokale virksomheder?
Jeppe Bruus (S), 2023-11-22:
For at være helt ærlig kan jeg simpelt hen ikke på stående fod lige tænke tilbage på, hvordan en sag i Europaudvalget var med hensyn til mandatafgivelse.
Så i stedet for at stå og slynge et eller andet ud eller fiske efter det vil jeg sige, at jeg selvfølgelig også nok skal vende tilbage med et svar på det på skrift.
Målet er, at man fortsat kan udleje sit sommerhus uden at betale moms, og at vi bevarer den danske sommerhusregel.
Det burde jo trods alt være gode nyheder.
Hans Kristian Skibby (DD), 2023-11-22:
Men så vil jeg gerne spørge skatteministeren: Hvad er det for et mandat, som skatteministeren har og har brugt i sine forhandlinger, når man ikke har afgivet et mandat i Europaudvalget?
Det har han jo svaret på den 29. september, siger han, altså at man forhandler og varetager området inden for det mandat, man har.
Jeppe Bruus (S), 2023-11-22:
Jeg glæder mig over, at ordføreren er enig med regeringen i, at det her er et problem.
Og det burde glæde ordføreren, at regeringen var opmærksom på det her lang tid inden ordførerens parti, og at vi arbejder loyalt for at varetage danske interesser.
Der udestår stadig væk forhandlinger, og når de er færdige, skal hele pakken jo til afstemning, og som normalt ved EU-forslag, der vedrører skatter og afgifter, så skal de vedtages enstemmigt.
Og vi kommer selvfølgelig også tilbage til Europaudvalget med det.
Hans Kristian Skibby (DD), 2023-11-22:
Jeg noterer mig jo også, at ministeren sagde, at det ser ud til, at vi kan bevare det.
Det var i hvert fald de ord, som skatteministeren brugte i forhold til den første besvarelse af spørgsmålet her.
Men det er jo ikke nogen hemmelighed, at hvis man kigger på et spørgsmål, jeg sendte til skatteministeren, og som er dateret den 29. september, nævnes det jo i besvarelsen til mig, at der siden forslagets fremsættelse har været flere møder i rådsarbejdsgruppen, hvor regeringen varetager danske interesser i overensstemmelse med det mandat, Folketinget har givet.
Men det, der er problemet, er jo, at der ikke er afgivet noget mandat af Europaudvalget.
Hvad synes ministeren om det?
Jeppe Bruus (S), 2023-11-22:
Jeg kan jo faktisk glæde ordføreren med, at ordføreren har en regering i Danmark, som den her problematik er gået op for, før den gjorde det for Danmarksdemokraterne.
For vi var jo sådan set klar over, at det her var et problem, før vi præsenterede det for Europaudvalget.
Det er jo derfor, at regeringen arbejder for, at vi både kan bevare momsfritagelsen for sommerhusudlejning og den særlige danske sommerhusregel.
Det burde jo sådan set være et glædeligt budskab til ordføreren, og jeg forventer da, at det er det, vi når frem til.
Så skal det jo til afstemning, når vi når dertil, og vi skal også orientere Europaudvalget om det.
Hans Kristian Skibby (DD), 2023-11-22:
Tak til skatteministeren for besvarelsen af spørgsmålet.
Det er jo ikke nogen hemmelighed, at dengang vi ganske kort tid før sommerferien havde en orienteringssag i Europaudvalget her i Folketinget, hvor man bl.a. var inde at se på problematikkerne, i forhold til at Kommissionen jo i deres oprindelige forslag lagde op til, at al korttidsudlejning under 45 dage i princippet altid skulle anses som værende det, der kaldes hotellignende, og dermed være momspligtig.
Og det er måske også derfor, at man ligesom har valgt at orientere Europaudvalget om det i forbindelse med et udvalgsmøde en fredag her sidst i maj, tror jeg, eller var det først i juni?
Altså, det er jo ikke nogen hemmelighed, at det er en stor branche i Danmark, og hvis der lige pludselig kommer moms på, så bliver det jo dyrere at leje et sommerhus, eller også skal de, der ejer dem, i hvert fald til at se frem til mindre indtægter på deres udlejning.
Det er også derfor, jeg er interesseret i at vide noget.
Ministeren har jo bl.a. i forhold til den tur, der var med Skatteudvalget til Bruxelles her den 12.-13. november, i en orientering sagt, at med den kompromistekst, der er, lægger man op til, at det er det enkelte land, der selv skal anse og vurdere, hvorvidt det er hotellignende eller ej, og at man sænker grænsen fra 45 dage til 30 dage.
Der står, at formandskabet har ViDA som en hovedprioritet på skatteområdet, og at der af formandskabet lægges op til, at ViDA, som jo er direktivet bag det her, skal drøftes på Ecofin-mødet her i december, og at det i øvrigt skal forelægges for Europaudvalget her i Folketinget den 1. december.
Der vil jeg klart spørge ministeren, om ministeren vil anmode om et mandat via Europaudvalget.
Christina Egelund (M), 2023-11-22:
Det er jo derfor, der er forskel på økonomi og politik.
Selvfølgelig skal man føre en politik, som er økonomisk fornuftig, men nogle gange står man også på mål for en politik, bare fordi man mener, den er rigtig, og jeg mener, det er rigtigt – og det gør regeringen også – at man som studerende har adgang til et stipendie hver dag i ens studietid, altså den tid, som ens studie er normeret til.
Vi mener så ikke, at man behøver at skulle have su ud over den tid, som ens studie er normeret til, og det er jo bl.a. den reform, som vi lægger op til, og som jeg i øvrigt ser frem til at diskutere med Liberal Alliance.
Hans Kristian Skibby (DD), 2023-11-22:
Jeg synes, at det er lidt for ladt.
Nu er jeg selv uddannet speditør.
Skatteministeren vil gøre det til en diskussion omkring, at det flyder med narko og våben.
Altså, det er nogle praksisser, der har været fysisk gennemført uden problemer og i god dialog mellem Toldstyrelsens medarbejdere, repræsentanter og de lokale virksomheder siden 1972, i hvert fald i det her konkrete tilfælde.
Det har jo ikke noget med det andet at gøre, som ministeren var inde på.
Der vil jeg gerne have ministeren til at reflektere over, om man vitterlig mener, at 3 måneder er nok, i forhold til at virksomheder har en mulighed for reelt at gennemføre alle deres kontraktlige forpligtigelser, for det mener vi sådan set ikke at de har.
Jeppe Bruus (S), 2023-11-22:
Vi er enige om, at der er et regelsæt, og at der har været en praksis, hvor man ikke til fulde har levet op til det regelsæt, der er.
Derfor ændrer man praksis, bl.a. fordi, som jeg har refereret til, Toldstyrelsen har konstateret, at der i Frihavnen har været tegn på, at varer, der ikke burde være ført ind i Danmark, alligevel er ført ind.
Så er det rigtigt – og jeg beklager, hvis mit blomstrende ordvalg har været upassende – at jeg faktisk ikke faktuelt ved, hvad det er for nogle varer.
Hvis vi ser bort fra det, er der nogle regler, man skal leve op til.
Der er en praksisændring her, der sikrer, at man lever op til de regler.
Jeg har selvfølgelig spurgt, om man har været i god dialog med Danske Speditører og de berørte virksomheder, og det har man ifølge den melding, jeg har fået.
Så kan det være, ordføreren har fået en anden melding, men det er jo derfor, at jeg refererer til det i mit indlæg.
Søren Egge Rasmussen (EL), 2023-11-22:
Men i det, at man går fra et areal på 300.000 ha til et på 600.000 ha, er der altså ikke den automatik, at der så bare automatisk sker det, at man får fordoblet sin eksport af økologiske varer.
Det er jo derfor, at den her eksportstøtteindsats, som man i øjeblikket har en bevilling på 2 mio. kr. til at understøtte, faktisk er utrolig vigtig.
Kan ministeren ikke anerkende, at det faktisk nogle gange er vigtigt, at man understøtter eksportindsatser?
Jacob Jensen (V), 2023-11-22:
Men det er heller ikke rigtigt at sige, at der så ikke sker noget.
Altså, det har været en midlertidig ekstraordinær bevilling i forhold til eksportindsatsen, men der vil fortsat være en eksportunderstøttelse, også hvad økologi angår.
Dertil kommer de her meget store beløb, altså 3,5 mia. kr., til arealstøtte, og det gælder også i forhold til Fonden for Plantebaserede Fødevarer, hvor vi har den hensigt, at mindst halvdelen af de midler, altså 675 mio. kr. over de kommende år, skal gå til at fremme økologi, og også de midler – jeg tror, det er 54 mio. kr. – man afsætter til at fortsætte arbejdet med økologi i de offentlige køkkener.
Så der er jo betydelige indsatser, der skal understøtte den strategi, som vi også kommer til at præsentere her om kort tid.
Søren Egge Rasmussen (EL), 2023-11-22:
Hvis man ser på den her økoeksport, som man ønsker at fordoble, synes jeg, det ville være spøjst, hvis der i en økologistrategi fra regeringen, som vi har fået at vide at vi vil blive forelagt i næste uge, står beskrevet, at man gerne vil fordoble økoeksporten, og der så ikke er noget, der ligesom kan understøtte det, altså at det bare udelukkende skal være op til enkeltfirmaer at sørge for, at det sker.
Kan ministeren ikke se, at den eksportstøtteordning, der har været indtil nu, har været en succes – at man er gået fra nul til en eksport på over 3 mia. kr.?
Jacob Jensen (V), 2023-11-22:
For mig at se handler det om, at vi også kigger på det her i en sammenhæng og også kigger på, hvad der virker bedst.
Som jeg nævnte i min indledning, handler det også om, at vi har vurderet, dvs. at Aarhus Universitet har vurderet det, at effekten er begrænset, fordi det netop retter sig mod det private.
Men restauranter og andre spisesteder kan jo fortsat arbejde med de her ting, hvis man vel at mærke ønsker det.
Det er der nogen der gør, og andre synes, at det ikke er en del af deres profil.
Det skal selvfølgelig være op til dem at vurdere det inden for de dokumentationskrav, man selvfølgelig fortsat skal kunne leve op til.
Søren Egge Rasmussen (EL), 2023-11-22:
Altså, vi står i dag med Det Økologiske Spisemærke, som er ret populært og en stor succes.
Der er 3.000 professionelle køkkener, som har Det Økologiske Spisemærke.
Alene i år er der 180 nye køkkener, som har fået spisemærket, og der er 300 steder, hvor man er rykket et niveau op i sit mærke.
Vi er i Enhedslisten sikre på, at spisemærkerne skaber øget opmærksomhed på bæredygtighed i offentlige køkkener og private køkkener, og at det med det arbejde, der laves i køkkenet, er med til at få flere plantebaserede fødevarer på menuen, reducere madspildet og øge arbejdsglæden blandt personalet.
Det er sådan set det, som to undersøgelser lavet på DTU har vist.
Det er sådan set veldokumenteret, at det, at man har Det Økologiske Spisemærke, er en succes i Danmark.
Jeg synes faktisk, det er lidt specielt at stå her og spørge ind til det.
I går fik jeg at vide, at i Tyskland er man ved at kopiere det danske spisemærke.
Det er sådan set noget, man vil indføre næste år, fordi man har set, at det faktisk har en effekt i Danmark.
Så jeg undrer mig meget over, at der er lagt op til, at man ikke vil videreføre den støtte og den kontrol, der er omkring Det Økologiske Spisemærke.
Når man så samtidig ser på den økologieksport, som vi har i Danmark, som er på over 3 mia. kr., og som der i landbrugsaftalen står skal fordobles, vil jeg sige, at det jo ikke er noget, der sker af sig selv.
Der er nogen, der påtager sig en opgave og får støtte til at lave fremstød på fødevaremesser i udlandet, og når vi godt ved, at det for det enkelte firma er dyrt og besværligt at arrangere, men at det har en stor og positiv effekt, at der er nogen, der får støtte til at arrangere et fremstød, og at det kan være med til, at vi eksporterer meget, så undrer jeg mig meget over, at regeringens tilgang er, at man ikke vil videreføre de her to ordninger.
Kan ministeren ikke se, at hvis ikke man understøtter den eksport, bliver den bare ikke fordoblet frem mod 2030?
Jacob Jensen (V), 2023-11-22:
Først og fremmest tak for spørgsmålet.
Det er vigtigt for mig at sige, at det er regeringens klare ambition at styrke økologien, som spiller en vigtig rolle i den grønne omstilling af landbruget og for vores natur og klimaet.
Derfor er der også afsat 3,5 mia. kr. til økologisk arealstøtte frem mod 2030.
Der er afsat 675 mio. kr. til Fonden for Plantebaserede Fødevarer, også frem mod 2030, hvor det er ambitionen, at mindst halvdelen af de midler skal øremærkes til plantebaserede økologiske fødevarer.
Hertil kommer også, at der via Fonden for økologisk landbrug er afsat 54 mio. kr. til omlægning af de professionelle køkkener i en økologisk retning.
Med landbrugsaftalen er det også blevet besluttet, at der skal udarbejdes en strategi for økologi, netop til understøttelse af en fordobling af det økologiske areal, og det forventer jeg også at det snart kan være muligt at fremlægge en sådan strategi for i landbrugsaftalekredsen, altså forligskredsen, som også Enhedslisten er en væsentlig del af.
Det Økologiske Spisemærke er et initiativ, der over årene primært har bidraget til offentlige køkkeners omlægning til økologi, og det skyldes bl.a., at tanken de første mange år var, at det offentlige ligesom skulle gå forrest.
Senere har der været fokus på den private sektor, dvs. caféer og restauranter.
Det er da også vurderingen, bl.a. på baggrund af et studie fra Aarhus Universitet, at mærket i dag samlet set har en begrænset effekt på afsætning af økologiske varer i den private sektor.
Det er dog ikke sådan, at restauranter og andre spisesteder ikke fortsat kan arbejde med at vise eksempelvis en andel af økologiske varer, så længe man selvfølgelig lever op til de dokumentationskrav, der er.
I forhold til eksportindsatsen har Folketingets partier gennem en række politiske aftaler givet ekstraordinære midlertidige bevillinger til eksportindsatsen, herunder økologieksporten, og fremadrettet vil regeringen understøtte udviklingen i økologieksporten på lige fod med andre eksportsektorer.
Søren Egge Rasmussen (EL), 2023-11-22:
Det korte spørgsmål er: Hvad mener ministeren om, at bevillingen til henholdsvis de populære økologiske spisemærker og eksportindsatsen for økologi står til at stoppe den 1. december 2023, og mener ministeren, at det harmonerer med målsætningen i landbrugsaftalen af 4. oktober 2021 om at fordoble det økologiske areal, omsætningen og eksporten frem mod 2030 samt regeringsgrundlaget, hvor man italesætter at styrke økologien og fordoble det økologiske areal?
Jeppe Bruus (S), 2023-11-22:
Det er jo fair nok.
Jeg har spurgt, og jeg har fået oplyst, at der har været en god dialog, og at der har været en god kommunikation og vejledning.
Jeg kan erfare, at ordføreren har fået oplyst noget andet, og det er jo så der, vi står.
Det er selvfølgelig vigtigt for mig, at vi har et system og en forvaltning, som også er i tæt dialog med de brancheforeninger og de virksomheder, som ændringen af praksis har en betydning for.
Den del hører jeg sådan set at vi er enige om.
Hans Kristian Skibby (DD), 2023-11-22:
Så vil jeg i hvert fald anbefale skatteministeren at rette henvendelse til Danske Speditører.
De har faktisk en glimrende brancheforening, som varetager deres kunder.
Nu har jeg gjort det ganske klart; jeg har nævnt ét eksempel, men der er jo andre virksomheder, som har nøjagtig de samme frustrationer.
De har netop ikke en jordisk chance for at overholde alle deres kontraktlige forpligtigelser, hverken i forhold til deres lejemål af domiciler, men heller ikke over for alle deres kunder, som har kontrakter, der gælder i længerevarende perioder.
Kim Edberg Andersen (NB), 2023-11-22:
Vi kan starte med, at vi egentlig havde en diskussion her for nylig om atomkraft, hvor Socialdemokraterne og regeringen nærmest løb ud på gangen herude, for puha, det var noget af det mest frygtelige, vi kunne diskutere; atomkraft er frygtelig farligt.
Men det er CO 2 , der er det.
Det vil ordføreren fra Venstre, som har været fortaler for det i EU, jo give mig ret i.
Der kunne man jo starte.
Så behøver vi jo måske ikke at finde de allerdyreste løsninger.
Socialdemokraterne skal huske at fortælle deres vælgere, at det er 33.000 kr. pr. t.
Det tror jeg altså er at købe grisen for dyrt.
Så lad os da starte med at bruge hjernen, for jeg vil hjertens gerne og jeg køber fuldstændig ind på, at vi skal i mål med det her.
Jeg tror bare, at når vi taler om den hockeystav, vi render ind i nu, som betyder, at ting skal dø, hvis ikke vi når i mål, så skal vi lade være med at være så hellige, bare fordi vi har sagt 2030.
For det er et politisk mål.
Vi ved faktuelt, at verden ikke kommer i mål i 2030.
Så hvorfor skal vi betale overpris for noget, der kan gøres bedre?
Lea Wermelin (S), 2023-11-22:
Tak for det.
Jeg blev bare lidt nysgerrig, for nu sagde ordføreren, at nu var det slut fra talerstolen med dem, der var positive over for lovforslaget.
Alligevel bliver der sagt, at det jo er dejligt med klimareduktionerne.
Medmindre man er uenig med den rapport, der lige er kommet fra FN, som jo siger, at vi har retning mod 2,9 graders stigning på den her jordklode, kommer man ikke uden om, at der skal reelle reduktioner til.
Så måske ordføreren bare kunne oplyse os andre om, hvad det så er for en række af forslag, som Nye Borgerlige kommer med i forhold til at sikre reelle klimareduktioner.
Kim Edberg Andersen (NB), 2023-11-22:
Tak for det, formand.
Nå, så sluttede koret af glade entusiaster i forhold til lovforslaget.
Der skulle jo være en, der ligesom tog den negative hat på.
Intentionen er rigtig.
Vi skal have skåret ned på udledningen af CO 2 .
Nye Borgerlige er fuldstændig enig i det, men jeg er nordjyde, og man kan altså også bare købe en gris for dyrt.
13 mia. kr. er, hvad 390.000 t koster erhvervslivet.
Med sådan lidt hurtig hovedregning giver det 33.000 kr. pr. t.
Det er mange penge.
Jeg ved, at regeringen f.eks. har givet landbruget en afgift på 1.500 kr. pr. t, og det var rigeligt.
Regnestykket her giver 33.000 kr. pr. t.
Jeg har snakket med ministeren, så jeg er sikker på, at han sender et andet regnestykke over til mig, men jeg bliver nødt til at gå ud fra, at det, der står i lovforslaget, er faktuelt.
Det, vi også ved, er, at det giver 2,9 mia. kr. mere i statskassen.
Det er i ekstra skat.
Så er der selvfølgelig et mindreprovenu på 1,5 mia. kr., så det giver samlet 1,4 mia. kr. i ekstra skat.
Det er dem, vi bruger til lige om lidt at gå ud og sige, at vi har fundet ekstra penge i råderummet, så nu bruger vi det på et eller andet helt halleluja.
Vi ved også, at der står, at de 13 mia. kr., som det koster erhvervslivet, overvælter de på forbrugerne.
Det er jo superfint, men jeg tror bare, at vi skal fortælle forbrugerne, hvad det er, vi gør nu.
Vi gør det 13 mia. kr. dyrere at købe varer i Danmark.
Altså, forureneren betaler.
Så lad nu være med at stikke folk blår i øjnene.
Det her koster.
Det her er et af de dyreste forslag, jeg har set, til at reducere CO 2 'en.
Så kan man sige, at man er enig i EU, og at EU gør det, og at vi alle sammen skal være en del af EU.
Ja ja, men vi er heldigvis stadig væk et selvstændigt land – endnu.
Hvis 33.000 kr. pr. t er prisen, bliver vi et vældig fattigt land.
Naturligvis kan Nye Borgerlige ikke, når fakta er, som de er her, støtte et forslag, som er så vildt og bare bliver sådan helt klimahelligt og er lavet, uden at man har brugt hjernen.
Jeg synes ikke, vi bruger hjernen her.
Jeg går ind for reduktionerne, jeg synes, at der skal reduceres, og jeg er sikker på, at vi kan gøre det billigere end 33.000 kr. pr. t, som der står i lovforslaget.
Det tal bekymrer mig, og derfor håber jeg selvfølgelig, at ministeren oversender et andet regnestykke.
Jeg havde håbet, at det var at finde i lovforslaget, for jeg går ud fra, at det, der står i lovforslaget, er fakta.
Samira Nawa (RV), 2023-11-22:
Mange tak.
Med det her lovforslag gennemfører vi Europa-Parlamentets og Rådets kvotehandelsdirektiv.
På den måde inkluderes udledninger fra bl.a. søfart, og formålet med det her lovforslag er at reducere drivhusgasemissionerne.
Der kan efterhånden ikke være to meninger om, at CO 2 -reduktioner må der til, hvis vi skal kunne levere en grøn klode videre til de kommende generationer.
Det skal vi sikre både i en dansk kontekst, på europæisk niveau og selvfølgelig også på globalt plan, og derfor støtter Radikale Venstre det her lovforslag.
Søren Egge Rasmussen (EL), 2023-11-22:
Jeg ser frem til at stille nogle spørgsmål og få svar på dem.
Klimarådet udgav en rapport tilbage i marts 2017, hvor overskriften var »Det oppustede CO 2 -kvotesystem«, og på daværende tidspunkt var det meget klart, at det kvotesystem, der var i 2017, var ikkefungerende.
Når der så kommer et separat lovforslag om at lave en ny lov om CO 2 -kvoter i Danmark, er det jo fint, men jeg tænker sådan lidt: Implementerer vi EU's krav på det niveau, hvor det giver størst effekt?
Der har været perioder, hvor der var alt for mange CO 2 -kvoter, som blev – hvad skal man sige – givet væk til nogle, der havde en klimabelastende adfærd.
Jeg synes, at det er lidt svært at læse det her lovforslag, når der er så relativt få høringssvar.
Hvorfor er der ikke flere grønne organisationer, der har lavet høringssvar til det her lovforslag?
Så hvis der er nogle grønne organisationer, der hører det her, vil jeg gerne spørge, hvorfor der ikke er afgivet flere høringssvar.
Men jeg synes jo, at det gerne skulle medføre, at vi når frem til noget, som har en væsentlig klimaeffekt i 2030, når vi indfører et nyt system.
Mona Juul (KF), 2023-11-22:
Tak for ordet.
Det er rigtig godt, at vi i EU har et velfungerende kvotehandelssystem.
Det er med til at sikre de nødvendige CO 2 -reduktioner i de mest udledende brancher.
For når prisen på en kvote stiger, er det, fordi efterspørgslen er større end udbuddet, og når prisen stiger, vil det ofte være billigere for en virksomhed at udlede mindre og også sikre det ved at investere i ny teknologi, og det er en god måde at sikre de rette incitamenter på.
Men i forbindelse med Fit for 55 er der lavet flere nye direktiver, og det giver derfor god mening med en ny hovedlov.
I udvalgsarbejdet vil jeg dog dykke ned i de store negative erhvervsøkonomiske konsekvenser.
For nok er danske virksomheder mere end klar til en grøn omstilling, men det skal også være økonomisk muligt, og det er jo ærlig talt ikke, fordi staten ligefrem har noget at klage over. Staten tjener boksen på kvotesystemet, og det glæder jeg mig til at regeringen kommenterer og giver os et indblik i.
Med de kommentarer forventer jeg at Det Konservative Folkeparti stemmer for, og jeg skal også hilse fra Dansk Folkeparti og sige, at de også stemmer for.